《送陈生赴韶州戎幕三首 其三》
明代·郑善夫

已息河间辔，仍麾岭外旌。艰危一命寄，牢落二毛生。

铜柱时存汉，乌蛮岁厉兵。凭将攻守策，忼慨说花卿。

作者简介：（1485—1523）福建闽县人，字继之，号少谷。弘治十八年进士。授户部主事，榷税浒墅。愤嬖幸用事，弃官归。正德中，起礼部主事，进员外郎。谏南巡，受廷杖，力请归。嘉靖初，以荐起为南京吏部郎中，途中病死。工画善诗。有《少谷集》、《经世要谈》。